# Cyprus

### Z Wikipédie

Iné významy slova Cyprus pozri: Cyprus (rozlišovacia stránka)

Cyprus (v gréčtine Kypros Κυπρος; a v turečtine Kıbrıs), dlhý tvar Cyperská republika, je štát na ostrove Cyprus v Stredozemnom mori, 113 kilometrov južne od Turecka.

Okrem Cyperskej republiky je na ostrove Cyprus aj Turecká republika Severný Cyprus, štát ktorý medzinárodne uznáva iba Turecko. Turecká republika Severný Cyprus vznikla odtrhnutím severnej časti ostrova od pôvodného Cypru.

Cyprus je od roku 2004 členom Európskej únie.

## [úprava] Geografia

### [úprava] Geografická poloha

Rozloha ostrova je 9 251 km² (pričom vodné plochy zaberajú okolo 10 km²). Z celkovej rozlohy ostrova príslúcha 3 355 km² Tureckej republike Severný cyprus, 5 896 km² patrí južnej časti a zvyšné 3 % sú teritóriom British Sovereign Base Areas (BSBA). Cyprus, po Sicílii a Sardínii, tretí najväčší ostrov v Stredozemnom mori. Nachádza sa v jeho severovýchodnej časti a niekedy býva začlenený do geografickej oblasti Stredného východu.

Je vzdialený približne 75 km južne od Turecka, 90 km od brehov Sýrie a Libanonu, 380 km od gréckeho ostrova Rhodos a 483 km severne od Egyptu a Izraela. Leží medzi severnými zemepisnými šírkami 34º 33‘ a 35º 41‘ a východnými dĺžkami 32º 15‘ a 34º 35‘.

### [úprava] Geologická stavba

Pred 90 miliónmi rokov bol tento ostrov súčasťou hlbokomorského dna praoceánu Tethys. Mohutné posuny zemskej kôry spôsobili, že na seba narazili africký a euroázijský blok, ktoré sa na seba tlačia a podsúvajú jeden pod druhý. Následkom tohto tlaku pred cca. 20 miliónmi rokmi vznikol aj Cyprus. Pohorie Troodos a Pentadakytlos sa vyvrásnili do dnešnej výšky asi pred jedným až dvomi miliónmi rokov, zatiaľ čo Mesaoria bola plytkou morskou panvou. Neskôr sa však vplyvom tektonických zmien vystúpila nad morskú hladinu a spojila tak dva hornaté ostrovčeky.

V strede ostrova sa rozprestiera nížina Mesaoria (tzv. Medzihorie), tá od seba oddeľuje dve hlavné pohoria ostrova - Troodos a Kyreniu. V západnej časti ostrova sa nachádza horský masív Troodos, tvorený vrstvou čadičovej lávy. Troodos je husto zalesnený a nachádza sa v ňom aj najvyšší vrch ostrova - Olympus (1 953 m n.m). Troodos má najväčší rozsah ofiolitických skál na svete.

Na východe severného Cypru sa nachádza pohorie vápencového charakteru - Kyrenia. Pohorie je tvorené sériou pohorí a kopcov, orientovaných na osi východ–západ, ktoré tvoria severné pobrežie ostrova. Kyrenia je tvorená skalami formovanými už od permu až po mladšie treťohory. Nižšia východná Kyrenia obsahuje najstaršie skaly ostrova. Najvyšší vrch Kyrenie dosahuje výšku 1 024 m n.m.

### [úprava] Vodstvo

Odlesňovanie ostrova po celé stáročia malo veľmi negatívny vplyv na odvodňovací systém a dostupnosť zdrojov vody počas celého roka. Sieť zimných riek pramení v pohorí Troodos a tečie na všetky svetové strany. Rieky Yialias a Pedheios, čo je najdlhšia rieka ostrova v celkovej dĺžke 96 km, tečú na východ cez nížinu Mesaoria na pláž Famagusta. Rieka Serraghis tečie na sever cez rovinu Morphou. Všetky rieky sú v letnom období suché. Pre zachytenie vody a jej použitie pre zavlažovanie fariem je vybudovaný veľký počet priehrad a kanálov.

Satelitná snímka ostrova.
Pohorie Troodos.

### [úprava] Klimatické podmienky

Cyprus patrí do subtropického klimatického pásma. Počasie sa vyznačuje vysokými letnými teplotami v mesiacoch máj až október, pričom zimné teploty zriedka klesnú pod 5 ºC. Letné teploty vystupujú v júli až auguste nad 40 ºC, pričom takéto teploty niekedy pretrvávajú aj niekoľko týždňov. Hlavné mesto Nikózia je v lete mestom s najvyššími teplotami.

Zrážky sú ojedinelé, prevažne v zimnom období (november–marec). V rokoch 1971–2000 bol nameraný priemerný ročný úhrn zrážok 460 mm. Zmeny v teplote a v množstve zrážok bývajú spôsobované rozdielnou nadmorskou výškou, či vzdialenosťou od pobrežia.

### [úprava] Rastlinstvo a živočíšstvo

  Pozri aj: Rastlinstvo a živočíšstvo Cypru

Cyprus sa vyznačuje bohatou faunou a flórou formovanou jeho geografickým umiestnením, geologickým vývojom, podnebím, ale zavše aj negatívnymi vplyvmi ľudskej činnosti.

Rastlinstvo na Cypre je veľmi bohaté a pestré, mení sa v závislosti od ročného obdobia. Ostrov mal kedysi oveľa bohatší lesný porast ako v prítomnosti. Zníženie výskytu zalesnených plôch má na svedomí viacero skutočností: a to najmä ťažba medi (Cyprus bol už na začiatku staroveku známym ťažobným strediskom tejto suroviny), stavba lodí a stále väčšia potreba ornej pôdy. Zavedené chovy kôz za veľmi krátky čas spásli rozľahlé územia trávnatých plôch, ktoré odrazu zostali celkom holé.

V súčasnosti pokrýva lesný porast iba 17% z celkovej rozlohy ostrova. Lesný porast tvorí najmä borovica turecká (Pinus brutia) v údoliach pohoria Troodos, borovica čierna (Pinus nigra) na svahoch vo vyššej nadmorskej výške, tri druhy borievok, z ktorých dva sa vyskytujú na vyššie položených miestach pohoria Troodos, borievka purpurová (Juniperus phoenicea) dominuje na polostrove Akamas. Lesy pohoria Troodos tvoria jelše (Alnus), platany (Platanus acerifolia), jahodovec obyčajný ( planika; Arbutus unedo) a endemický dub zlatý. V Pafskom lese sa v počte 50 000 stromov zachoval aj ďalši endemický druh – céder krátkolistý. Medzi 1 800 druhmi a poddruhmi a odrodami rastlín, ktoré sa nachádzajú na ostrove, je 120 endemických.

O pravekej faune ostrova sa dozvedáme len vďaka skamenelinám, ktoré sú dôkazom, že kedysi Cyprus obývali hrochy a slony. Ako skoro všade na ostrovoch sa aj tu vytvorili drobné ostrovné formy, ktoré pomerne dlho prežívali vďaka tomu, že na ostrove nežili veľké šelmy. Trpaslíčie mamuty, kedysi označované ako Elephas Cyprioti, tu žili až do konca poslednej ľadovej doby a vymizli až pred 10 000 až 8 000 rokmi, asi v čase, keď sa na Cypre objavil človek. Prví osídlenci pravdepodobne priviedli so sebou niektoré druhy zvierat – divé prasatá, jeden druh kozy a zrejme aj ovcu. Niektoré z týchto zvierat svojím chovateľom ušli, niektoré boli pravdepodobne v určitých oblastiach nasadené a vytvorili divé populácie. Neskôr však, s výnimkou kozy a ovce muflónej, tieto zvieratá znovu postupne vyhynuli. Príčinou bol najmä nadmerný lov alebo odlesnenie rozsiahlych plôch. Aj ovca muflónia bola skoro vyhubená. V čase, keď počet jedincov bolo možné zrátať len do niekoľkých tuctov, boli zavedené prísne ochranné opatrenia. Dnes žije v Pafskom lese a v porastoch na svahoch Troodu asi 2 000 chránených zvierat.

## [úprava] Dejiny

  Pozri aj: Dejiny Cypru

Prírodné divadlo zo staroveku v meste Pafos.
Afroditine skaly pri meste Pafos.

Historický vývoj Cypru je veľmi bohatý, možno ho rozdeliť do viacerých období.

### [úprava] Praveký a staroveký Cyprus

Na území ostrova nachádzame málo stôp po kamennej doba. Bronzová doba je charakterizovaná dobre rozvinutou civilizáciou. Ľudia sa rýchlo naučili pracovať v bohatých medených baniach ostrova. Mykénska kultúra sa na Cypre objavila okolo roku 1600 pred Kr. a viacero gréckych a fenických osadníkov pretrvávalo na ostrove až do železnej doby. Cyprus zažil inváziu Thotmesa III. z Egypta okolo roku 1500 pred Kr. a bol nútený platiť poplatky.

Okolo roku 1200 pred Kr. začal masívny prílev mykénskych Grékov ako trvalého obyvateľstva Cypru. Táto migrácia je zaznamenaná v mnohých ságach opisujúcich príchod gréckych hrdinov, ktorí sa zúčastnili v trójskej vojne, na Cyprus. Novousadlíci priniesli so sebou aj svoj vlastný jazyk, rozvinuté technológie a nový umelecký výraz. Od roku 1220 pred Kr. pretrváva na ostrove grécky vplyv v oblasti kultúry a jazyka aj napriek mnohým vplyvom vyplývajúcim z postupných výbojov. Po čase sa Cyprus stal zdrojom stavebného dreva pre grécke loďstvo.

V 16. storočí pred Kr. si Cyprus podrobil Egypťan Amasis, potom sa ostrov ocitol pod nadvládou Peržanov. V čase Perzskej ríše bol Cyprus oblasťou, z ktorej plynuli dane a poplatky na financovanie perzských lodí a poplatkov. V roku 499 pred Kr. sa iónski Gréci vzopreli Peržanom. Po bojoch Peržania nakoniec vyhrali aj napriek pomoci Iónov. Po ich porážke, Gréci podnikli viacero výprav za účelom oslobodiť Cyprus spod perzskej nadvlády, ale všetko ich úsilie viedlo len k dočasným riešeniam.

Alexander Veľký (356-323 pred Kr.) definitívne oslobodil ostrov od Peržanov. V rokoch 58-57 pred Kr. bolo územie Cypru pripojené k Rímskej ríši. Nesporne najdôležitejšou udalosťou počas obdobia rímskeho Cypru bola návšteva apoštolov Pavla a Barnabáša sprevádzaných svätým Marekom, ktorý prišiel na ostrov na začiatku svojej prvej misie v roku 45. Po príchode do Salamidy pokračovali do Pafosu, kde sa im podarilo obrátiť rímskeho guvernéra Sergiusa Paulusa na kresťanstvo. Týmto sa Cyprus stal prvou krajinou na svete spravovanou kresťanským panovníkom.

Zrodenie Venuše od slávneho talianskeho maliara Sandra Botticelliho.
Hlavné mesto Nikózia.

#### [úprava] Cyprus v gréckej mytológii

Cyprus je legendárnym miestom zrodenia bohyne krásy, lásky, sexu a vášne, nádhernej Afrodity. Legendárne dejisko Afroditinho zrodenia z morskej peny je pri Petra tou Romiou (Afroditine skaly). Sú to veľké skaly v mori blízko pobrežných útesov neďaleko Pafosu. V priebehu starovekej histórie bol Cyprus prekvitajúcim centrom kultového uctievania Afrodity. Medzi jeden z najznámejších obrazov zobrazujúcich jej zrodenie je Botticelliho Zrodenie Venuše.

### [úprava] Poklasický a súčasný Cyprus

Cyprus sa stal súčasťou Byzantskej ríše po rozdelení Rímskej ríše v roku 395 a zotrval v nej takmer 800 rokov. Arabské kmene vyplienily ostrov roku 646. Druhá ničivá arabská invázia roku 654 skončila dokonca ziskom určitého územia pre východných dobyvateľov. Ostrov mal zmluvne relatívne zabezpečenú nezávislosť, ale musel platiť odvody.

Po vláde nezávislého vládcu Isaaca Comnenusa, anglický kráľ Richard I. ukorystil ostrov v roku 1191 a o rok neskôr ho odkúpil Guy Lusignanský.

Benátska republika získala kontrolu nad týmto územím v roku 1489 po smrti poslednej lusignanskej kráľovnej, po čom nasledovalo podmanenie si Cypru Osmanskou ríšou roku 1570.

4. júna 1878 bol ostrov v dôsledku Dohody o Cypre opäť začlenený do Britského impéria, resp. pomoci Spojeného kráľovstva Osmanskej ríši počas Rusko-tureckej vojny. Prístav Famagusta bol dokončený v júni 1906 a od tohto okamihu sa ostrov stal strategickým bodom pre Spojené kráľovstvo, ktorý posilňoval jej vplyv vo Východnom Stredomorí a Suezskom kanáli, na hlavnej trase k Indii.

Cyprus bol formálne pripojený k Spojenému kráľovstvu 1913 pred prvou svetovou vojnou. Mnoho Cyperčanov, dnes britských občanov, sa zaviazalo bojovať v britskej armáde, v tejto aj v druhej svetovej vojne.

V priebehu 40. a 50. rokov 20. storočia začali Cyperčania požadovať zjednotenie s Gréckom. Keď grécki obyvatelia vyhlásili referendum o pripojení, Spojené kráľovstvo hľadala spôsob ako potlačiť všetky aktivity, ktoré by mohli ohroziť jej vládu nad ostrovom. V roku 1955 prerástol spor o nezávislosť do partizánskych aktivít podporovaných politickou reprezentáciou EOKA. Na konci 50. rokov 20. storočia sa politická a spoločenská atmosféra stávala čoraz viac vyostrenejšou.

Cyprus získal nezávislosť roku 1960 po vyčerpávajúcom rokovaní medzi Spojeným kráľovstvom ako koloniálnou mocou, a Gréckom a Tureckom, materskými krajinami dvoch odlišných kultúr žijúcich na Cypre. Národnostný princíp pri tvorbe štátnych inštitúcií nenapomáhal zdravým vzťahom medzi obyvateľmi ostrova. Prvým prezidentom sa stal cyperský Grék, vodca arcibiskup Makarios III., miesto viceprezidenta zaujal turecký Grék a politik Fazik Küçük.

Mesto Kyrenia na severe ostrova. V pozadí je vidno minaret miestnej mešity.

### [úprava] Po dosiahnutí nezávislosti. Cyperská kríza

Sever vyhlásil svoju nezávislosť v roku 1975 a tureckí Cyperčania vyhlásili samostatný štát pod vedením Raufa Raifa Denktaşa 15. novembra 1983. Tento štát bol uznaný len Tureckom. Organizácia islamskej konferencie mu udelila členský status pod názvom “Štát Cyperských Turkov”. Bezpečnostná rada Organizácie spojených národov v rezolúcii 541 z 18. novembra 1983 vyhlásila túto akciu za protiprávnu a vyzvala na jej zrušenie. Spojené kráľovstvo podľa súhlasu s nezávislosťou vlastní dve územia na južnom pobreží ostrova - Akrotíri a Dekéleia. Využívajú sa ako vojenské základne.

Turecký brutálny postup zahŕňal bombardovanie civilných cieľov za účelom umožnenia etnických čistiek územia.

Cyprus vstúpil do Európskej únie ako riadny člen v máji 2004. Južná časť ostrova po invázii zaznamenala veľmi vysoký ekonomický vzostup a krajina sa môže tešiť naozaj vysokému životnému štandardu obyvateľstva. Sever si zachováva nízku životnú úroveň zapríčinenú ekonomickým embargom uvaleným od jednostrannej deklarácie nezávislosti.

## [úprava] Administratívne členenie

Administratívne členenie Cypru.

Cyprus je rozdelený na šesť krajov - dištriktov. (Grécky a turecký ekvivalent je uvedený v zátvorke).

- Famagusta (Αμμόχωστος/Ammochostos - Gazimağusa)
- Kyrenia (Κερύvεια/Keryneia - Girne)
- Larnaka (Λάρνακα/Larnaka - Larnaka)
- Limassol (Λεμεσός/Lemesos - Limasol/Leymosun)
- Nikosia (Λευκωσία/Lefkosia - Lefkoşa)
- Pafos (Πάφος/Pafos - Baf)

Kyrenia a Famagusta tvoria severnú – tureckú časť ostrova (vyznačené tmavočervenou farbou), zvyšné štyri kraje tvoria južnú – grécku časť (vyznačená ružovou farbou). Medzi ne je vklinená nárazníková zóna OSN vyznačená modrou farbou. Územia vyznačené zelenou farbou sú pod správou britskej armády, tzv. Britské suverénne základňové územia.

Hlavné mesto Nikózia ostáva rozdelené od roku 1975 nárazníkovou zónou OSN.

## [úprava] Politické rozdelenie

Cyprus je od roku 1974 rozdelený na severnú časť – tzv. Turecká republika Severný Cyprus (uznanú iba Tureckom) a južnú časť – Cyperskú republiku (medzinárodne uznaný reprezentant ostrova Cyprus, člen Európskej únie).

### [úprava] Enklávy a exklávy

Cyprus má štyri exklávy, všetky nachádzajúce sa na území, ktoré prislúcha britskému územiu Dekéleia. Prvé dve sú dediny Ormidhia a Xylotimbou. V Dekéleii sa nachádza elektráreň, ktorá je rozdelená na dve časti Britskou cestou. Severná časť je enklávou rovnako ako dve dediny, zatiaľ čo južná časť je vymedzená morom a z toho dôvodu nie je enklávou - aj keď nemá svoje vlastné pobrežné vody.

### [úprava] Zjednotenie, Annanov plán a vstup do Európskej únie

Výsledky skorších rokovaní medzi gréckou a tureckou stranou vyústili do rozsiahlej dohody o opätovnom zjednotení ostrova ako dvojzónovej federácie s územím prideleným gréckemu a tureckému spoločenstvu v rámci zjednoteného ostrova. Dohoda však nebola nikdy dopracovaná do konečných detailov a obe strany sa ocitli v slepej uličke. Pretrvávajúce ťažkosti v hľadaní riešenia zjednotenia ostrova predstavovali potenciálnu prekážku Cyperčanov na vstup do Európskej únie, o ktorý sa vláda uchádzala od roku 1997.

Organizácia spojených národov podporovala rozhovory medzi gréckymi a tureckými lídrami, Glafkosom Kleridesom a Raufom Denktaşom, intenzívne v nich pokračovali v roku 2002, ale bezvýsledne. V decembri 2002 Európska únia formálne pozvala Cyprus na vstup do únie v roku 2004, pričom naliehala, aby sa európske členstvo týkalo celého ostrova a dúfala, že sa to stane významným lákadlom na opätovné zjednotenie.

Pohľad na Nikóziu.

## [úprava] Obyvateľstvo

  Pozri aj: Demografia Cypru

Väčšinu obyvateľov Cypru (až 96%) tvoria cyperskí Gréci (78%) a Turci (18%). Hoci cyperskí Gréci a cyperskí Turci majú veľa spoločného, sú to odlišné identity založené na náboženstve, jazyku a sú úzko viazané na svoje materské krajiny. Grécky sa prevažne hovorí na juhu, kde sú väčšinovou komunitou cyperskí Gréci. Turecký jazyk prevláda na severe, kde dominuje obyvateľstvo tureckého pôvodu. Rozsiahlo používaným jazykom na ostrove je angličtina.

Cyperskí Gréci sa pridržiavajú gréckej ortodoxnej cirkvi, cyperskí Turci vyznávajú islam. Náboženské skupiny Arménov, Maronitov a latinsky hovoriacich obyvateľov si podľa ústavy z roku 1960 zvolili príslušnosť ku cyperským Grékom.

## [úprava] Hospodárstvo

  Pozri aj: Hospodárstvo Cypru

## [úprava] Doprava

Pohľad na Nikóziu z perspektívy satelitu.

### [úprava] Cestná doprava

Cyprus vybudoval modernú cestnú sieť. Podľa štatistiky z roku 2002 cestnú sieť južnej časti ostrova tvorilo približne 7 206 km spevnených a 4 387 km nespevnených ciest. V severnej časti mala cestná sieľ celkovo 2 350 km.

Turecká invázia roku 1974 radikálne zmenila program budovania ciest a vytvorila nové priority za účelom pokryť zvýšené potreby na území kontrolovanom vládou, na ktorom sa koncentrovalo 80% cyperského obyvateľstva, a ktoré bolo centrom najväčšieho rozvoja. Po týchto udalostiach bola podporovaná vízia nového cestného rozvoja, ktorá bola čiastočne financovaná zahraničnou Finančnou organizáciou. Boli vybudované nové diaľnice spájajúce všetky významné sídla na ostrove.

### [úprava] Letecká doprava

V dôsledku tureckej invázie a okupácie severnej časti ostrova došlo k poklesu leteckej dopravy. Boli zničené telekomunikačné siete, vrátane sietí na letisku v hlavnom meste Nikózii (v tom čase jediné letisko na Cypre). Letecká doprava s ostatným svetom bola prerušená na sedem mesiacov. To viedlo k urýchlenému vybudovaniu letiska v Larnake, ktoré bolo uvedené do prevádzky vo februári 1975. Požiadavky vyplývajúce z rastu turistického ruchu a vývoja južnej časti ostrova podporili otvorenie letiska v meste Pafos v roku 1983. Okrem osobnej prepravy sa rozvýjala aj nákladná letecká doprava.

Vstupom do Európskej únie sa Cyprus postupne stáva »mostom« medzi Európou a Stredným východom.

Prístav Kyrenia.

### [úprava] Lodná doprava

Cyprus má špecifické postavenie v obchodnom loďstve v celosvetovom merítku. V 80. rokoch zaujímal 32. miesto, v sučasnosti zaujíma 6. miesto na svete s 2000 registrovanými obchodnými loďami s výtlakom 24 miliónov ton. Z uvedeného vyplýva členstvo Cypru vo všetkých významných medzinárodných organizáciách týkajúcich sa lodnej dopravy. Ostrov je signatárom medzinárodných zmlúv; jeho postavenie v oblasti námornej dopravy vyplýva aj z jeho výhodnej geografickej polohy.

Všetky prístavy spdajú pod jurisdikciu CPA (Cyprus Port Authority), ktorá uplatňuje vládnu politiku vo všetkých oblastiach (investície, prístaviská – sklady, nakládka a výkladka; ostatné služby sú v súkromných rukách). Prístavy sú významné v regióne pre osobnú dopravu a aj pre dopravu nákladnú.

Najväčší prístav v Limassole je zároveň jedným z najväčších prístavov v Stredomorí, tvorí spolu s prístavmi v Larnake, v meste Vassilko a štyrmi ropnými terminálmi v Larnake, Dekelei, Moni a Vasillko moderný národný system prístavov. V tureckej časti sú najvýznamnejšími prístavmi Famagusta, Kyrenia, Karavostassi a Xeros, s krorými však južný Cyprus nerealizuje žiadne activity.

## [úprava] Kultúra a vzdelávanie

  Pozri aj: Ľudová kultúra Cypru

Školský systém Cypru sa vyvíjal nerovnomerne a nerovnakým spôsobom v severnej a južnej časti už od čias britskej nadvlády. Spoločnými charakteristikami sú: veľký vplyv domovských krajín – Turecka a Grécka a veľký počet študentov študujúcich na vysokých školách v materských krajinách. Veľký počet cyperských Grékov študuje aj na univerzitách západnej Európy, najmä vo Veľkej Británii.

## [úprava] Externé odkazy

Európska únia (EÚ)

Členovia: Belgicko | Bulharsko | Cyprus | Česko | Dánsko | Estónsko | Fínsko | Francúzsko | Grécko | Holandsko | Írsko | Litva | Lotyšsko | Luxembursko | Maďarsko | Malta | Nemecko | Poľsko | Portugalsko | Rakúsko | Rumunsko | Slovensko | Slovinsko | Spojené kráľovstvo | Španielsko | Švédsko | Taliansko
Kandidátske krajiny: Chorvátsko | Macedónsko | Turecko

Krajiny v Európe

Albánsko | Andorra | Belgicko | Bielorusko | Bosna a Hercegovina | Bulharsko | Cyprus | Česko | Čierna Hora | Dánsko | Estónsko | Fínsko | Francúzsko | Grécko | Holandsko | Chorvátsko | Island | Írsko | Lichtenštajnsko | Litva | Lotyšsko | Luxembursko | Maďarsko | Malta | Moldavsko | Monako | Nemecko | Nórsko | Poľsko | Portugalsko | Rakúsko | Republika Macedónsko | Rumunsko | Rusko | San Maríno | Slovensko | Slovinsko | Španielsko | Spojené kráľovstvo | Srbsko | Švajčiarsko | Švédsko | Taliansko | Turecko | Ukrajina | Vatikán
Ostatné územia: Faerské ostrovy | Gibraltár | Guernsey | Jan Mayen | Jersey | Man | Svalbard

Zdroj: "http://sk.wikipedia.org../../../c/y/p/Cyprus.html"

Kategórie: Krajiny EÚ | Členovia Commonwealthu | Členovia OSN | Štáty v Ázii | Cyprus (štát)

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Afrikaans
- Aragonés
- العربية
- ܐܪܡܝܐ
- Asturianu
- Azərbaycan
- Беларуская
- Български
- বাংলা
- Brezhoneg
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Võro
- Føroyskt
- Français
- Frysk
- Gaeilge
- Galego
- עברית
- हिन्दी
- Krèyol ayisyen
- Magyar
- Հայերեն
- Bahasa Indonesia
- Ilokano
- Ido
- Íslenska
- Italiano
- 日本語
- 한국어
- Kurdî / كوردي
- Kernewek
- Latina
- Lëtzebuergesch
- Lumbaart
- Lietuvių
- Latviešu
- Македонски
- Bahasa Melayu
- Ekakairũ Naoero
- Plattdüütsch
- Nederlands
- ‪Norsk (nynorsk)‬
- ‪Norsk (bokmål)‬
- Nouormand
- Occitan
- Иронау
- Kapampangan
- Polski
- Português
- Română
- Armâneashti
- Русский
- Sicilianu
- Srpskohrvatski / Српскохрватски
- Simple English
- Slovenščina
- Shqip
- Српски / Srpski
- Svenska
- Tetun
- Тоҷикӣ
- ไทย
- Türkçe
- Українська
- Tiếng Việt
- 中文
- Bân-lâm-gú
- 粵語